cyanic-selkie/wikianc huggingface dataset:
ঘনীভবন বিক্রিয়া
দুটি অণুর সংযোজন সাধারণত ধাপে ধাপে প্রসারিত হয়। একটি রাসায়নিক সাম্যাবস্থায় পানির অণুগুলোর বিলুপ্তি ঘটতে থাকে (যার ফলে নামটি ঘনীভবন হয়)। বিক্রিয়াটির সময় কোনো রাসায়নিক সত্তা কোনো অণুর কার্যকরী মূলকে যুক্ত হতে পারে। এটি একটি বহুমুখী বিক্রিয়া যা অ্যাসিড বা ক্ষারের উপস্থিতিতে অথবা অনুঘটকের উপস্থিতিতে ঘটতে পারে। ঘনীভবন শ্রেণীর বিক্রিয়া জীবনের জন্য অত্যন্ত গুরুত্বপূর্ণ। কারণ অ্যামিনো অ্যাসিডের মধ্যে পেপটাইড বন্ধন গঠন এবং ফ্যাটি অ্যাসিডের জৈব সংশ্লেষণ ঘনীভবন বিক্রিয়ার মাধ্যমেই ঘটে। কেন্দ্র|থাম্ব|520x520পিক্সেল| [[পেপটাইড বন্ধন গঠনের জন্য দুটি অ্যামিনো অ্যাসিডের ঘনত্ব দেখানোর জন্য আদর্শিক স্কিম।]] ঘনীভবন বিক্রিয়ার বিভিন্ন প্রকরণ বিদ্যমান রয়েছে । সাধারণ উদাহরণগুলোর মধ্যে রয়েছে অ্যালডল ঘনীভবন এবং নোভেইনজেল ঘনীভবন, যা উভয়ই উপজাত হিসাবে পানি গঠন করে। এছাড়াও রয়েছে ক্লাইসেন ঘনীভবন এবং ডাইকম্যান ঘনীভবন (ইন্ট্রামোলেকুলার ক্লাইসেন ঘনত্ব), যা উপজাত হিসাবে অ্যালকোহল গঠন করে।
ডেভিড মুতেন্দেরা
ডেভিড ট্রাভোল্টা মুতেন্দেরা (David Mutendera; জন্ম: ২৫ জানুয়ারি, ১৯৭৯) সলসবারি এলাকায় জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেটার ছিলেন। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৯৯ থেকে ২০০১ সময়কালে সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড ও মিডল্যান্ডস দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ফাস্ট-মিডিয়াম বোলিংয়ের পাশাপাশি ডানহাতে ব্যাটিং করতেন ডেভিড মুতেন্দেরা।
প্রথম-শ্রেণীর ক্রিকেট
১৯৯৮-৯৯ মৌসুম থেকে ২০০৪ সাল পর্যন্ত ডেভিড মুতেন্দেরা’র প্রথম-শ্রেণীর খেলোয়াড়ী জীবন চলমান ছিল। মজবুত গড়নের অধিকারী ও দীর্ঘদেহী সিম বোলার ছিলেন তিনি। প্রায় দুই মিটার উচ্চতার অধিকারী ডেভিড মুতেন্দেরা উচ্চতার কারণে অপ্রত্যাশিতভাবে বলকে পিচে ফেলে উঁচুতে নিয়ে আসতে পারতেন। অধিকাংশ ক্ষেত্রেই অফ-কাটার মারতেন। তবে, আন্তর্জাতিক ক্রিকেট অঙ্গনে খুব কমই সফলতার স্বাক্ষর রাখেন। আঘাতের সমস্যাসহ ত্রুটিপূর্ণ বোলিংয়ের কারণে তার খেলা ব্যাহত হয়।
হারারের কৃষ্ণাঙ্গ অধ্যুষিত এলাকা থেকে প্রথমদিকের অন্যতম ক্রিকেটার হিসেবে আন্তর্জাতিক ক্রিকেট অঙ্গনে খেলার সুযোগ পেয়েছিলেন। জিম্বাবুয়ে ক্রিকেট ইউনিয়নের উদ্যোগে পরিচালিত উন্নয়ন পরিকল্পনা গ্রহণের ফলেই তার অংশগ্রহণ সম্ভবপর হয়েছিল। ১৯৯৯ সালে জিম্বাবুয়ে ক্রিকেট একাডেমি থেকে নিখাঁদ প্রথম পর্যায়ের সদস্য ও ছাত্র ছিলেন। জিম্বাবুয়ে এ দলের সদস্যরূপে ২০টি খেলায় অংশ নেন।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্ট ও নয়টিমাত্র একদিনের আন্তর্জাতিকে অংশগ্রহণ করেছেন ডেভিড মুতেন্দেরা। ১২ সেপ্টেম্বর, ২০০০ তারিখে বুলাওয়েতে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। ১৯৯৯-২০০০ মৌসুমে ওডিআই অভিষেক ঘটে তার। পরের মৌসুমে নিজস্ব একমাত্র টেস্টে অংশ নিয়েছিলেন তিনি।
টেস্ট ক্রিকেটে অংশগ্রহণের পূর্বেই ২৫ সেপ্টেম্বর, ১৯৯৯ তারিখে নাইরোবীতে স্বাগতিক কেনিয়া দলের বিপক্ষে একদিনের আন্তর্জাতিকে অভিষেক ঘটে তার। ২৭ জুন, ২০০১ তারিখে বুলাওয়েতে সফরকারী ভারত দলের বিপক্ষে সর্বশেষ ওডিআইয়ে অংশ নেন তিনি।
নিউজিল্যান্ডের বিপক্ষে অভিষেক টেস্টের প্রথম ইনিংসে তৃতীয় পরিবর্তিত বোলার হিসেবে চৌদ্দ ওভার বোলিং করলেও উইকেট শূন্য অবস্থায় মাঠ ত্যাগ করেন ও দ্বিতীয় ইনিংসে তাকে বোলিংয়ের সুযোগ দেয়া হয়নি। এগারো নম্বরে ব্যাটিংয়ে নেমে ১০ ও ০ রান তুলেন। ঐ খেলায় তার দল সাত উইকেটে পরাজয়বরণ করে। দুই বছরের অধিক সময় নিয়ে নয়টি ওডিআই খেলায় নয় উইকেট পান। তন্মধ্যে, বাংলাদেশের বিপক্ষে পেয়েছিলেন ছয় উইকেট। এছাড়াও, অস্ট্রেলীয় উইকেট-রক্ষক অ্যাডাম গিলক্রিস্টকে দুইবার বিদেয় করেন।
অবসর
এপ্রিল, ২০০৪ সালের পর থেকে প্রথম-শ্রেণীর ক্রিকেটের কোন খেলায় অংশ নেননি তিনি। এ পর্যায়ে ম্যাশোনাল্যান্ডের সদস্যরূপে ৫/৬২ পান। প্রথম ইনিংসে তার দল মিডল্যান্ডসের বিপক্ষে ৩২৯ রানের ব্যবধানে জয় তুলে নেয়।
বর্তমানে তিনি হারারেভিত্তিক সেন্ট জোন্স কলেজে ক্রিকেট ও ফুটবল বিষয়ে প্রশিক্ষণ দিচ্ছেন।
খোকসা রেলওয়ে স্টেশন
খোকসা রেলওয়ে স্টেশন বাংলাদেশের খুলনা বিভাগের কুষ্টিয়া জেলার খোকসা উপজেলার একটি রেলওয়ে স্টেশন।
ইতিহাস
১৮৬২ সালের ২৯ সেপ্টেম্বর ইস্টার্ন বেঙ্গল রেলওয়ে কলকাতা থেকে রাণাঘাট পর্যন্ত রেলপথ উদ্বোধন করে। এই লাইনকেই বর্ধিত করে ১৫ নভেম্বর ১৮৬২ সালে দর্শনা   থেকে জগতী পর্যন্ত ৫৩.১১ কিমি ব্রডগেজ (১,৬৭৬ মিমি) রেললাইন শাখা উন্মোচন করা হয়। কুষ্টিয়া থেকে পদ্মার পাড়ে (পদ্মা ও যমুনার সংযোগস্থল) অবস্থিত অভ্যন্তরীণ নদীবন্দর গোয়ালন্দ ঘাট  পর্যন্ত ৭৫ কিমি দীর্ঘ রেললাইন উদ্বোধন করা হয় ১ জানুয়ারি ১৮৭১ সালে।  এসময় কুষ্টিয়া(জগতি) থেকে গোয়ালন্দ ঘাট লাইনের স্টেশন হিসেবে খোকসা রেলওয়ে স্টেশন তৈরি করা হয়।
পরিষেবা
খোকসা রেলওয়ে স্টেশন দিয়ে যেসকল ট্রেন চলাচল করে নিম্নে তা উল্লেখ করা হলো:
বহিঃসংযোগ
http://wikimapia.org/8379314/Khoksa-Rail-station
পিটার গ্রুনবার্গ
জীবনী
গ্রুনবার্গের জন্ম বোহিমিয়ার পিলসেনে, যা সে সময় বোহেমিয়া এবং মোরাভিয়ার (বর্তমানে চেক প্রজাতন্ত্রের) জার্মান অধিকৃত প্রোটেকটরেটে। আন্না এবং ফিওডার পরিবারে জন্ম নেওয়া গ্রুনবার্গ  ডাইসিনাতে (ডেইনা) পিলসেনের পূর্বাঞ্চলে বেড়ে উঠেন। তিনি ছিলেন একজন ক্যাথলিক।
ইয়ানিক হাবেরার
ইয়ানিক হাবেরার (Janik Haberer; জন্ম: ২ এপ্রিল ১৯৯৪) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব ইউনিয়ন বার্লিনের হয়ে মধ্যমাঠের খেলোয়াড় হিসেবে খেলেন।  তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় অথবা ডান পার্শ্বীয় আক্রমণভাগের খেলোয়াড় হিসেবে খেলেন।
২০১২ সালে, হাবেরার জার্মানি অনূর্ধ্ব-১৯ দলের হয়ে জার্মানির বয়সভিত্তিক পর্যায়ে অভিষেক করেছিলেন।
প্রারম্ভিক জীবন
ইয়ানিক হাবেরার ১৯৯৪ সালের ২রা এপ্রিল তারিখে জার্মানির ভাঙ্গেন ইম আলগাউতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
হাবেরার জার্মানি অনূর্ধ্ব-১৯, জার্মানি অনূর্ধ্ব-২০ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। জার্মানির বয়সভিত্তিক দলের হয়ে তিনি প্রায় ৬ বছরে ১৭ ম্যাচে অংশগ্রহণ করে ১টি গোল এবং একটি শিরোপা জয়লাভ করেছেন।
বিনোদন জন
বিনোদন বেদ জন জয়রাজসিংহম (வினோதன் ஜோன்; জন্ম: ২৭ মে, ১৯৬০) কলম্বোয় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার।  শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮২ থেকে ১৯৮৭ সময়কালে শ্রীলঙ্কার পক্ষে আন্তর্জাতিক ক্রিকেট অঙ্গনে টেস্ট ও একদিনের আন্তর্জাতিকে অংশগ্রহণ করেছেন।
ঘরোয়া প্রথম-শ্রেণীর শ্রীলঙ্কান ক্রিকেটে সিংহলীজ স্পোর্টস ক্লাবের প্রতিনিধিত্ব করেন। দলে তিনি মূলতঃ ডানহাতি মিডিয়াম-ফাস্ট বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী উপস্থাপন করেছেন বিনোদন জন।
আন্তর্জাতিক ক্রিকেট
সমগ্র খেলোয়াড়ী জীবনে ছয়টিমাত্র টেস্ট ও ৪৫টি একদিনের আন্তর্জাতিকে অংশগ্রহণ করেছেন বিনোদন জন। ৪ মার্চ, ১৯৮৩ তারিখে স্বাগতিক নিউজিল্যান্ডের বিপক্ষে টেস্ট ক্রিকেটে অভিষেক ঘটে তার। ২৩ আগস্ট, ১৯৮৪ তারিখে লর্ডসে স্বাগতিক ইংল্যান্ডের বিপক্ষে সর্বশেষ টেস্টে অংশ নেন তিনি।
নিউজিল্যান্ডের ল্যাঙ্কাস্টার পার্কে বিনোদন জনের টেস্ট ক্রিকেটে অভিষেক ঘটে। গ্লেন টার্নার ও স্যার রিচার্ড হ্যাডলি তার শিকারে পরিণত হয়েছিলেন। ১৯৮৩-৮৪ মৌসুমে ফিরতি সফরে জন সফরকারী নিউজিল্যান্ড দলের ধারাবাহিকভাবে বিরক্তির কারণ হয়ে দাঁড়ান। দলের সংগ্রহ ১৫৫/৯ থাকা অবস্থায় অভিষেক ঘটা জয়ন্ত অমরসিংহে তার সাথে ৬০ রানের জুটি করেন। এ জুটির সংগ্রহটি তৎকালীন শ্রীলঙ্কান রেকর্ড হিসেবে চিত্রিত হয়। তিন টেস্টের ঐ সিরিজে ১৬ উইকেট পান তিনি। শেষ টেস্টে মনেপ্রাণে ৩৯.১ ওভার বোলিং করে ৪/৯৮ পান। জনপ্রিয় লর্ডসে টেস্টে স্বাগতিক ইংল্যান্ডের বিপক্ষে খেলার মাধ্যমে বিনোদন জনের টেস্ট খেলোয়াড়ী জীবনের ইতি ঘটে। ৪/৯৮ পেয়েছিলেন তিনি।
এবিসি (প্রোগ্রামিং ভাষা)
এবিসি (ইংরেজি: ABC) একটি জেনারেল পারপাস প্রোগ্রামিং ভাষা। নেদারল্যান্ডস্থ সিডব্লিউআই (CWI) এর তিন প্রোগ্রামিং ভাষা বিশেষজ্ঞ, লিও গিউর্টস, ল্যাম্বার্ট মার্টিন্স এবং স্টিভ পেম্বারটন, এই ভাষাটির উন্নয়ন করেন। প্রোগ্রামিং ভাষার সাথে সাথে প্রোগ্রামারদের জন্য একটি এবিসি আইডিই বা ইন্টিগ্রেটেড ডেভেলপমেন্ট এনভায়রনমেন্টেরও উন্নয়ন করা হয় তখন। এবিসি প্রোগ্রামিং ভাষাটিকে বেসিক (BASIC), প্যাস্ক্যাল (Pascal) ও এডব্লিউকে (AWK)-এর বিকল্প হিসেবে ব্যবহার করার জন্য উন্নয়ন করা হয়েছিল। এবিসি একটি হাই লেভেল প্রোগ্রামিং ভাষা। এই ভাষাটি সিস্টেমস প্রোগ্রামিংয়ের জন্য নয়, মূলত: শিক্ষাদান বা প্রটোটাইপিংয়ের জন্য উন্নয়ন করা হয়েছিল।
বিনোদন জন
খেলার ধরন
খেলোয়াড়ী জীবন সংক্ষিপ্ত হলেও বেশ সফলতম আন্তর্জাতিক ক্রিকেটে জীবন অতিবাহিত করেছেন। আশির দশকে ডানহাতি সিমার হিসেবে শ্রীলঙ্কার পক্ষে টেস্ট ও ওডিআইয়ে বোলিং উদ্বোধন করতেন। টেস্টের তুলনায় একদিনের আন্তর্জাতিকে কম সফল ছিলেন। তবে, গ্রহণযোগ্য মিতব্যয়ী বোলিংয়ের স্বাক্ষর রেখেছেন তিনি।
এবিসি (প্রোগ্রামিং ভাষা)
বৈশিষ্ট্য
এবিসি প্রোগ্রামিং ভাষাটির ৫টি মৌলিক ডাটা টাইপ রয়েছে। পাইথন, পিএইচপি ইত্যাদি হাই লেভেল প্রোগ্রামিং ভাষার মত এবিসিতেও ভেরিয়েবল বা চলক ঘোষণা করার প্রয়োজন হয় না। টপ-ডাউন প্রোগ্রামিং পদ্ধতির প্রতি পূর্ণ সমর্থন পাওয়া যায় এবিসিতে। এই প্রোগ্রামিং ভাষায় আরবিট্রারি প্রিসিশন এরিথমেটিক, অসীম আকৃতির লিস্ট ও স্ট্রিং ইত্যাদি সুবিধাদি ছাড়াও নবীন প্রোগ্রামারদের জন্য অনেক সহজবোধ্য সুবিধা পাওয়ায় যায়। এবিসি প্রোগ্রামিং ভাষার উন্নয়নকারীরা দাবী করেন কোন বিশেষ কাজের জন্য এই প্রোগ্রামিং ভাষায় লিখিত প্রোগ্রাম একই কাজের জন্য লিখিত প্যাস্কেল বা সি প্রোগ্রামের চাইতেও অনেক সংক্ষিপ্ত আকারের হয়ে থাকে। তারা আরও দাবী করেন; প্রোগ্রামিংয়ে পূর্ব জ্ঞান সম্পন্ন যে কারো পক্ষে মাত্র ১ ঘণ্টায় এবিসি প্রোগ্রামিং ভাষাটি শেখা সম্ভব। এবিসিতে লিখিত প্রোগ্রাম সি বা প্যাস্কেলে লিখিত প্রোগ্রামের চাইতেও অনেক বেশি পঠনযোগ্য।
এবিসি মূলত একটি মনোলিথিক প্রোগ্রামিং ভাষা। এ জাতীয় ভাষা মডিউলার প্রোগ্রামিং ভাষার বিপরীত। মডিউলার প্রোগ্রামিং পদ্ধতিতে সাধারণত একটি বৃহৎ প্রোগ্রামকে ছোট ছোট মডিউলে বিভক্ত করা যায় ও পরবর্তীকালে সেই সব মডিউলগুলোকে একত্রে সন্নিবেশিত করে সম্পূর্ণ প্রোগ্রাম প্রস্তুত করা যায়। অপর দিকে মনোলিথিক ভাষায় প্রোগ্রামকে এরকম ছোট ছোট অংশে বিভক্ত করে কাজ করা সম্ভব নয়। ফলে ছোট আকৃতির প্রোগ্রামের জন্য মনোলিথিক ভাষাগুলো উপযোগী হলেও বৃহৎ ও বহুমুখী প্রোগ্রাম/সফটওয়্যার তৈরিতে এ জাতীয় ভাষাগুলো সম্পূর্ণ ব্যর্থ বা অকার্যকর। এবিসি প্রোগ্রামিং ভাষাটির আরেকটি বড় দুর্বলতা হল এই ভাষাটিতে গ্রাফিক্যাল ইউজার ইন্টারফেস বা গুই তৈরি করার কোন সুবিধা নেই। এবিসি সরাসরি ফাইল সিস্টেম ও অপারেটিং সিস্টেম ব্যবহার করতে পারে না।
প্রভাব
পাইথন প্রোগ্রামিং ভাষার জনক গুইডো ভ্যান রস্যিউম আশির দশকে এবিসি প্রোগ্রামিং ভাষায় কাজ করেন। এর ফলাফল স্বরূপ পরবর্তী সময়ে তার উন্নয়নকৃত পাইথন প্রোগ্রামিং ভাষাটির উপর এবিসির প্রচুর প্রভাব দেখতে পাওয়া যায়। বিশেষ করে পাইথন ও এবিসির সিনট্যাক্সের মধ্যে প্রভূত মিল খুঁজে পাওয়া যায়।
এবিসি আইডিই
এবিসি উন্নয়নকারীরা এই প্রোগ্রামিং ভাষার সাথে সাথে এর প্রোগ্রামারদের সুবিধার্থে একটি ইন্টিগ্রেটেড ডেভেলপমেন্ট এনভায়রনমেন্ট বা আইডিইর উন্নয়ন করেছেন যা সিনট্যাক্স-ডাইরেক্টেড সম্পাদনা, পরামর্শ, একধিক ওয়ার্কস্পেস ব্যবহারের সুবিধা, স্ট্যাটিক ভেরিয়েবল সুবিধা ইত্যাদি প্রদান করে থাকে। বর্তমানে এবিসি ইন্টারপ্রেটার/কম্পাইলার এর ১.০৫.০২ সংস্করণ প্রচলিত রয়েছে। এবিসি ভাষাটি ইউনিক্স (UNIX), ডস (DOS), আটারি এবং অ্যাপল ম্যাকিন্টোশ অপারেটিং সিস্টেম চালিত কম্পিউটারে ব্যবহার করা যায়।
উদাহরণ
নিচে এবিসি প্রোগ্রামের একটি উদাহরণ দেয়া হল:
PUT {} IN collection FOR line IN document: FOR word IN split line: IF word not.in collection: INSERT word IN collection RETURN collection
সগুণ ব্রহ্ম
সগুণ ব্রহ্ম (सगुण ब्रह्मन्, Сагуна Брахман, সাঁওতালি: ᱥᱟᱜᱩᱬ ᱵᱨᱟᱦᱢ)  হ'ল "গুণাবলী সহিত পরম"। ) "সগুণ" শব্দটি  সংস্কৃত "সগুণ (सगुण)" থেকে এসেছে, যার অর্থ "গুণাবলী সহ", এবং ব্রহ্ম (ब्रह्मन्) এর অর্থ "পরম", প্রকাশিত ঐশ্বরিক উপস্থিতি।
মাধবাচার্যের দ্বৈত এবং রামানুচার্যের বিশিষ্টাদ্বৈত অনুসারে, ব্রহ্মকে সগুণ ব্রহ্ম (ব্যক্তিগত দেবতা) বা ঈশ্বর (মহাবিশ্বের প্রভু) রূপে অসীম গুণাবলী সহ কল্পনা করা হয়েছে। যাইহোক, দ্বৈতের বিপরীতে, ব্রহ্ম শব্দটির বিশিষ্টাদ্বৈত ব্যবহার দ্বিতীয়ত ব্রহ্মের উপর নির্ভরশীল বিশ্বকে নির্দেশ করে, যথা ব্রহ্মের দেহ গঠনকারী সমস্ত মন ও বস্তুগত বস্তু। ভগবদ গীতাতে স্পষ্টভাবে বলা আছে, সগুণ ব্রহ্ম অমর, অবিনশ্বর, চিরন্তন। নির্দেশিত ব্যক্তিগত রূপটি সাধারণত আদি নারায়ণ বা কৃষ্ণ। আদি শঙ্করের অদ্বৈত সগুণ ব্রহ্ম এবং নির্গুণ ব্রহ্ম উভয়কেই ধরে রেখেছিলেন, কিন্তু তিনি প্রাক্তনকে নিছক অলীক বলে মনে করতেন। একটি গুপ্ত আলোকিত অভিজ্ঞতা (মোক্ষ) এবং শাস্ত্র (শ্রুতি) এর ভিত্তিতে, তিনি মনে করেন যে কেবল নির্গুণ ব্রহ্মই বাস্তব। যখন মাধবেরর দ্বৈত এবং রামানুজের বিশিষ্টাদ্বৈত সগুণ ব্রহ্মকে চূড়ান্ত বাস্তবতা বলে মনে করেন এবং মুক্তি (মোক্ষ) কেবলমাত্র ঈশ্বরের কৃপায় অর্জিত হয়।
সৌর (হিন্দু ধর্ম) দ্বারা সূর্যকে, শাক্তধর্ম দ্বারা দেবীশক্তি (পার্বতী, দুর্গা, কালী, মহালক্ষ্মী বা গায়ত্রী) কে, এবং শৈবধর্ম দ্বারা শিবকে সগুণ ব্রহ্ম হিসাবে গণ্য করা হয়।
ইউমা সুজুকি
ইউমা সুজুকি (鈴木 優磨, Yuma Suzuki; জন্ম: ২৬ এপ্রিল ১৯৯৬) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিমা অ্যান্টলার্সের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।
প্রারম্ভিক জীবন
ইউমা সুজুকি ১৯৯৬ সালের ২৬শে এপ্রিল তারিখে জাপানের চিবা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
বেলফেগর (ব্যান্ড)
বেলফেগর একটি অস্ট্রিয়ার সালজবার্গের ব্ল্যাকেন্ড ডেথ মেটাল ব্যান্ড, যা ১৯৯১ সালে বিট্রেয়ার নামে গঠিত হয় ও পরে ১৯৯৩ সালে এই নাম ধারণ করে। তাদের নাম দানব বেলফাগরের নাম অনুসারে রাখা হয়েছে।
ইতিহাস
ভোকাল ও বেজিস্ট ম্যাক্স এই ব্যান্ড গঠন করে ১৯৯১ সালে। ১৯৯১ সালের এপ্রিলে তারা তাদের প্রথম ডেমো ক্রুজিফিক্সসন প্রকাশ করে ও পরে আনবর্ন ব্ল্যাড বের করে।ব্ল্যাড বাথ ইন প্যারাডাইস নামের একটি ম্যাক্সি সিডি বের করার পর তারা তাদের নাম রাখে বেলফেগর। এই ডেমো প্রকাশে আগে বা পরে ম্যাক্স ব্যান্ড ত্যাগ করে ও হেলমুথ তার জায়গা নিয়ে নেয়। ১৯৯৪ সালে তারা পারভার্টেড টেস্ট নামের রেকর্ড লেবেলের সাথে চুক্তি করে যা থেকে অবস্কিউওর অ্যান্ড ডিপ নামের ডেমো বের হয়। ১৯৯৫ সালের জানুয়ারিতে দ্যা লাস্ট সাপার নামের অ্যালবাম লিথাল রেকর্ডস থেকে মুক্তি পায়। এই সময় তাদের লোগো পরিবর্তিত হয়। ১৯৯৭ সালের অক্টোবরে তাদের ২য় অ্যালবাম ব্লাট সাবাথ বের হয়। ১৯৯৮ সালে তারা বেহেমথের সাথে ইউরোপ সফরে বের হয়। ২০০২ সালে তারা সামারব্রীজ, ব্রুটাল অ্যাসল্ট ও মরবাইড স্পাইলি উৎসবে গান পরিবেশন করে। ইনফারনাল লাইভ অরগাজম নামের অ্যালবাম তাদের নিজস্ব লেবেল ফাল্লেলুজাহ প্রডাকসন থেকে প্রকাশের পর তারা নাপলম রেকর্ডসের সাথে চুক্তি করে। ২০০৩ সালে ডিসেম্বরে তাদের অ্যালবাম লুসিফার ইন্সেস্টাস প্রকাশিত হয়। ২০০৪ সালে তারা এক্স মাস ফেস্টিভ্যালে গান করে নাপলম ডেথ,ভাদের, মারডুক ও ফিন্নট্রলের সাথে। ২০০৫ সালে তারা নিউক্লিয়ার ব্ল্যাস্ট রেকর্ডসের সাথে চুক্তি করে। ২০০৭ সালে সেপ্টেম্বরে তারা গরগরথের সাথে গান করে দক্ষিণ আমেরিকাতে। ২০০৮ সালে তারা আমন আমার্থের সাথে দক্ষিণ আমেরিকা সফর করে। thumb|left|250px| হেলোমুথ ২০০৮ সালে লন্ডনে
দ্য মুসলমান (সংবাদপত্র)
ইতিহাস
সংবাদপত্রটি সৈয়দ আজমতউল্লাহ (Syed Azmathullah) ১৯২৭ সালে প্রতিষ্ঠা করেন। এটি ভারতীয় জাতীয় কংগ্রেস-এর মাদ্রাজ সেশনের প্রেসিডেন্ট ডাঃ মুখতার আহমেদ আনসারি উদ্বোধন করেন। সংবাদ পত্রটির কার্যালয় চেন্নাইয়ের ট্রিপলিকেন হাই রোডে অবস্থিত।
সৈয়দ আজমতউল্লাহ-এর মৃত্যুর পরে, সংবাদপত্রটি সৈয়দ ফাজুল্লাহ (Syed Fazullah)-এর দ্বারা প্রকাশিত হয়। ২০০৭ সালে, ফাজুল্লাহ আশঙ্কা করে যে তাঁর মৃত্যুর পর চারুলিপির এই সংস্কৃতিও হারিয়ে যাবে, যেহেতু তাঁর পুত্রগণ এই সংস্কৃতিতে আগ্রহী ছিলেন না। ফাজুল্লাহের পুত্র, সৈয়দ নাসরুল্লাহ, বলেন যে তিনি ক্যালিগ্রাফি-তে আগ্রহী নন, এবং যখন তিনি ক্ষমতায় আসবেন, তখন "কিছু বদলও আসবে"। কিন্তু এখনও পত্রিকাটি হাতে লেখা হয় ও এপ্রিল ২০১৮-তে ৯২ বছরে পা দেয় পত্রিকাটি।
দল
লিপিবিশারদগণ, যারা কাতিব নামেও পরিচিত, ৮০০ ফিটের একটি ছোট এক-ঘর কার্যালয়ের এক কোণে কাজ করেন। তাদের কাছে বিশেষ সুবিধা থাকে না, শুধু দুইটি দেওয়াল পাখা, তিনটি বাতি এবং একটি ফ্লুরোসেন্ট বাতি। প্রত্যেকটি পৃষ্ঠায় প্রায় ৩ ঘণ্টা সময় লাগে। চার পাতার দৈনিকের কাজ শুরু হয় সকাল ১০টায়। দু’জন অনুবাদক খবরগুলো উর্দু ভাষা য় লিখে দেন। ঘণ্টা দু’য়েক ধরে অনুবাদের কাজ চলে। তারপর চারুলিপি ও মূল কাগজ লেখার কাজ শুরু হয়। মূল কপি তৈরি হওয়ার পর প্রায় দুপুর ১টায় প্রিন্টের মাধ্যমে ও ফটো নেগেটিভে প্রসেস হয়ে বাকি কপিগুলো তৈরি হয়। সন্ধ্যার মধ্যে খবরের কাগজ পৌঁছে যায় প্রায় ২২ হাজার পাঠকের হাতে।
এই দৈনিকটির তিনজন কাতিব। প্রধান কাতিবের নাম রাহমান হোসেইনি। ১৯৮০ সালে তিনি এ পত্রিকায় যোগ দেন। মাস শেষে বেতন পান আড়াই হাজার রুপি। এখানে কাতিব হিসেবে লেখার কাজ করেন শাবানা বেগম ও খুরশিদ বেগম। প্রতি পৃষ্ঠার জন্য প্রতিদিন ৬০ ভারতীয় টাকা করে আয় করেন উভয়ে। চিন্নাস্বামী বালাসুব্রামোনিয়াম প্রধান প্রতিবেদক, যিনি সংবাদপত্রটির সঙ্গে আছেন প্রায় ২০ বছর। দৈনিকটির ক্রেতা সারা ভারতে আছে, নয়া দিল্লী, কলকাতা ও হায়দরাবাদ অন্তর্গত।
ধরন
দৈনিকটির চারটি পৃষ্ঠা থাকে। প্রথম পাতায় থাকে দেশ ও বিদেশের নানা খবর। দ্বিতীয় পাতায় সম্পাদকীয়। পরের পাতা দুটিতে স্থানীয় খবর, খেলা ও বিজ্ঞাপন। সম্পাদক বলেন, সাধারণত এই দৈনিকে ব্রেকিং নিউজ থাকে না। তবে ব্রেকিং নিউজের জন্য প্রথম পাতার নিচের ডানদিকে কিছু জায়গা ফাঁকা রাখা হয়। সোমবারে কোরান ও ইসলাম সংক্রান্ত খবর বেশি প্রাধান্য পায় অন্যান্য খবরের থেকে।
এপ্রিল ২০১৮ অনুসারে, প্রতিটি খবরের কাগজের দাম ৭৫ পয়সা (ভারতীয়) এবং দৈনিকটির প্রায় ২১ থেকে ২২ হাজার ক্রেতা আছে।
সাক্সাইওয়াম্যান
সাক্সাইওয়াম্যান, সাকসাইওয়াম্যান, সাসাওয়াম্যান, সাক্সাওয়াম্যান, সাক্সাহুয়াম্যান, সাসাইওয়াম্যান বা সাকসাক ওয়াম্যান (কেচুয়া ভাষা ওয়াম্যান বাজপাখি বা পরিবর্তনশীল হক, বিজড়িত বানান Sacsayhuamán, Sacsayhuaman, Sacsahuaman, Saxahuaman  ও অন্যান্য) হলো পেরুর কোস্কো শহরের উত্তরের উপকণ্ঠে একটি প্রাসাদ যা ইনকা সাম্রাজ্যের ঐতিহাসিক রাজধানী।
ডোমার থানা
ডোমার থানা বাংলাদেশের নীলফামারী জেলার অন্তর্গত ডোমার উপজেলার একটি থানা।
পটভূমি
১৮৭৫ খ্রিস্টাব্দে ডোমার থানা প্রতিষ্ঠা লাভ করে।
রহমানুল্লাহ গুরবাজ
রহমানুল্লাহ গুরবাজ (জন্ম ২৮ নভেম্বর ২০০১) হলেন একজন আফগান ক্রিকেটার. ২০১৯ এর সেপ্টেম্বরে, আফগান ক্রিকেট দলের আন্তর্জাতিক ক্রিকেটে তার অভিষেক হয়।
ডোমার থানা
প্রশাসনিক এলাকাসমূহ
ডোমার উপজেলার ১টি পৌরসভা ও ১০টি ইউনিয়নের প্রশাসনিক কার্যক্রম ডোমার থানার অধীন।
রহমানুল্লাহ গুরবাজ
ঘরোয়া ও টি২০ ক্রিকেট
২০১৭ সালের ২৭ জানুয়ারি, আফগান ক্রিকেট দলের জিম্বাবুয়ে সফরে আফগানিস্তান এ দলের হয়ে জিম্বাবুয়ে এ দলের বিপরীতে লিস্ট এ ক্রিকেটে তার অভিষেক হয়। ২০১৭ এর ১২ সেপ্টেম্বর, ২০১৭ স্পাগিজা ক্রিকেট লীগ প্রতিযোগিতায় মিস আইনাক নাইটসের হয়ে টুয়েন্টি২০ ক্রিকেটে আত্মপ্রকাশ করেন। ২০১৮ সালের ১ মার্চ আহমদ শাহ আবদালী প্রতিযোগিতায় মিস আইনাক নাইটসের হয়ে প্রথম-শ্রেণীর ক্রিকেটে অভিষিক্ত হন।
২০১৮ এর ডিসেম্বরে, আফগানিস্তান প্রিমিয়ার লীগ প্রতিযোগিতার প্রথম আসরে পাকতিয়া'র দলে যুক্ত হন। ২০১৯ এর নভেম্বরে, ২০১৯-২০ বাংলাদেশ প্রিমিয়ার লীগ প্রতিযোগিতায় খুলনা টাইগার্সের হয়ে খেলার জন্য নির্বাচিত হন। ২০২০ এর জুলাইয়ে, ২০২০ ক্যারিবিয়ান প্রিমিয়ার লীগ প্রতিযোগিতার জন্য বারবাডস ট্রাইডেন্টস এর স্কোয়াডে অন্তর্ভুক্ত করা হয়।
আন্তর্জাতিক ক্রিকেট
২০১৭ এর ডিসেম্বরে, ২০১৮ অনূর্ধ্ব-১৯ ক্রিকেট বিশ্বকাপ প্রতিযোগিতার জন্য আফগানিস্তানের স্কোয়াডে তার নাম অন্তর্ভুক্ত করা হয়।
২০১৮ এর অক্টোবরে, ২০১৮ এসিস অনূর্ধ্ব-১৯ এশিয়া কাপ প্রতিযোগিতায় চার ম্যাচে ১১৭ রান নিয়ে তিনি ছিলেন আফগানিস্তানের হয়ে সর্বোচ্চ রান সংগ্রহকারী। ২০১৮ সালের ডিসেম্বরে, ২০১৮ এসিসি ইমার্জিং টীম এশিয়া কাপ প্রতিযোগিতার জন্য আফগান যুবা দলের সদস্য হিসাবে মনোনীত হন।
২০১৯ এর আগস্টে, ২০১৯-২০ বাংলাদেশ ত্রি-দেশীয় সিরিজ প্রতিযোগিতার জন্য আফগানিস্তান দলের টুয়েন্টি২০ আন্তর্জাতিক (টি২০আই) স্কোয়াডের জন্য মনোনীত হন। ২০১৯ সালের ১৪ সেপ্টেম্বর, আফগানিস্তানের হয়ে জিম্বাবুয়ের বিপরীতে টি২০আই ক্রিকেটে তার অভিষেক হয়।
তাহেরন নেসা
তাহেরন নেসা ছিলেন একজন বাঙালি গদ্য লেখিকা। তাকে প্রথম বাঙালি মুসলমান গদ্য লেখিকা বলে আখ্যায়িত করা হয়ে থাকে।
জন্ম ও ব্যক্তিগত জীবন
তাহেরন নেসা অনুমানিক ১৮৪৫ সালে বর্তমান বাংলাদেশের পঞ্চগড় জেলার বোদা উপজেলার চন্দনবাড়ী গ্রামে জন্মগ্রহণ করেন। তার পিতা ছিলেন মুন্সী মোহাম্মদ তরিকুল্লাহ। তার পিতামাতার ১২ সন্তানের মধ্যে তিনিই ছিলেন একমাত্র কন্যা। তার ভাই খান বাহাদুর তসলিমুদ্দীন আহমদ (১৮৫২-১৯২৭) ছিলেন রংপুর জেলার প্রথম মুসলিম স্নাতক পাস করা ব্যক্তি ও বাংলাদেশে সর্বপ্রথম মুসলমানদের মধ্যে পূর্ণাঙ্গ কোরআনের বাংলা অনুবাদক।
লেখা
তাহেরন নেসা রচিত একটি গদ্য ১৮৬৫ সালে বামা বোধিনী পত্রিকার ফ্রেব্রুয়ারি-মার্চ সংখ্যায় ‘বামা রচনা বিভাগে’ প্রকাশিত হয়। ১৮৬৪ সালে তিনি লেখাটি প্রকাশের জন্য সম্পাদক উমেশ চন্দ্র বরাবর প্রেরণ করেন। তিনি তার রচনায় তৎকালীন স্ত্রী শিক্ষার উপকারিতা এবং উপযোগিতা বর্ণনা করেছিলেন।
এডগার কড
এডগার ফ্রাঙ্ক "টেড" কড (আগস্ট ২৩, ১৯২৩ – এপ্রিল ১৮, ২০০৩) একজন ইংরেজ কম্পিউটার বিজ্ঞানী ছিলেন। সম্পর্কভিত্তিক ডেটাবেজ তত্ত্বে অসামান্য অবদান রাখার মাধ্যমে তিনি খ্যাতি অর্জন করেছিলেন। আইবিএম-এর জন্য কাজ করার সময় তিনি ডেটাবেজ ব্যবস্থাপনার সাম্পর্কিক মডেল উদ্ভাবন করেছিলেন। তিনি কম্পিউটার বিজ্ঞানে অন্যান্য আরো অনেক কৃতিত্ব রেখে থাকলেও, ডেটাবেজ ব্যবস্থাপনার জন্যে তার দেয়া সাধারণীকৃত তত্ত্বটিই তার শ্রেষ্ঠতম অবদান হিসেবে পরিচিত হয়ে আছে। ১৯৮১ সালে এই অসামান্য অবদানের স্বীকৃতিস্বরূপ তাকে টুরিং পুরস্কারে ভূষিত করা হয়।
ন্যাশনাল ইংলিশ স্কুল, কলকাতা
ন্যাশনাল ইংলিশ স্কুল একটি সহশিক্ষা প্রতিষ্ঠান (নার্সারি - দ্বাদশ শ্রেণি), যা ভারতের কলকাতার বাগুয়াটিতে অবস্থিত। এটি কাউন্সিল ফর দ্য ইন্ডিয়ান স্কুল সার্টিফিকেট এক্সামিনেশনের অধিভুক্ত। এটি ২০০০ সালে সমাজসেবী সুধীর কুমার সাহা প্রতিষ্ঠা করেছিলেন। ২০০৮ সালে রাজারহাটে একটি ক্যাম্পাস প্রতিষ্ঠিত হয়। ২০১৭ সালে, ন্যাশনাল কলেজ অব এডুকেশন নামে একটি বি.এড কলেজও প্রতিষ্ঠিত হয়েছিল শিক্ষকদের ব্যাচেলর অফ এডুকেশন (বি.এড) ডিগ্রির প্রশিক্ষণের জন্য।
লক্ষণাব্দ
লক্ষণাব্দ (বা লক্ষ্মণ সেনের সাল) হল বর্ষ সংখ্যা গণনা পদ্ধতি যার প্রণয়নকারী ছিলেন মধ্যযুগীয় বাংলার সেন রাজবংশের চতুর্থ রাজা লক্ষ্মণ সেন যিনি ১১৭৮ থেকে ১২০৬ খ্রিস্টাব্দ পর্যন্ত পূর্ব ভারত শাসন করেন। এই পঞ্জিকা সালের সূচনা সম্পর্কে ঐতিহাসিকদের মাঝে মতপার্থক্য থাকলেও অধিকাংশ ইতিহাসবিদ একমত হয়েছেন যে এর প্রথম বর্ষ শুরু হয়েছে ১১১৮-১১১৯ খ্রিস্টাব্দে।
এই পঞ্জিকা সালের সূচনা লক্ষ্মণ সেনের সিংহাসন প্রাপ্তির বছরের ষাট বছর পূর্বে। কেন এই বছরটিকে সূচনা হিসেবে নির্ধারণ করা হলো সেই বিষয়ে গবেষকরা কোন সিদ্ধান্তে আসতে পারেননি। সম্ভবত এটি লক্ষ্মণ সেনের জন্ম সাল ছিল।
গবেষকগণ লক্ষণাব্দের সূচনা নির্ধারণ করতে আবুল ফজলের লেখা আকবরনামা, সংস্কৃত, বাংলা ও মৈথিলী ভাষার ফলকে লিখিত তারিখ এবং তামার প্লেটের শিলালিপি ব্যবহার করেন। আকবরনামায় আবুল ফজল উল্লেখ করেন যে "বং (বঙ্গ) দেশে লাখমান সেনের শাসনের সূচনা হতে তারিখ শুরু করা হয়।" আবুল ফজল শকাব্দ এবং বিক্রম সংবৎ সহ সেই সময়ের আরো কিছু অব্দের কথা উল্লেখ করেন এবং পঞ্জিকা সালগুলোর সাথে ১৫৮৪ খ্রিস্টাব্দে প্রণীত আকবরের নতুন পঞ্জিকা সাল তারিখ-ই-ইলাহি এর সম্পর্ক দেখানো হয় যার আধুনিক রূপ হচ্ছে বাংলাদেশী পঞ্জিকা। মৈথিলী-ভাষী পণ্ডিতগণ বিদ্যাপতির লেখাপত্র ব্যবহার করতেন যেখানে তিনি লক্ষণাব্দ ও শকাব্দ ব্যবহার করেছিলেন।
আরেক মত অনুসারে ১১১৯ খ্রিস্টাব্দেে লক্ষণ সেনের সিংহাসন আরোহণ কাল থেকে এই সন গণনা শুরু হয়। এই সনের মাস ছিল বাংলা সনের অনুরূপ যথা: বৈশাখ, জৈষ্ঠ্য, আষাঢ়, শ্রাবণ, ভাদ্র, আশ্বি, কার্তিক, অগ্রহায়ণ, পৌষ, মাঘ, ফাল্গুন, চৈত্র। এই সাল পরে বাঙলায় পরগণাতি সন নামে পরিচিত হয় কিন্তু মিথিলায় এখনো লক্ষণাব্দ প্রচলিত রয়েছে।
উৎসব
শৈব সেন রাজারা নতুন বর্ষ উপলক্ষে চরক পূজা করতেন,এ উৎসবে শিবের গাজন হত, নীল পূজা হত। বাঙলার বাহিরে বিহার (মিথিলা) রাজ্যে এখনো শিবের গাজনকে লক্ষণ সম্বৎ বলে পালিত হয়। যেসব প্রজারা কর ফাঁকি দিত তাদেরকে চরক উৎসবে বরশির মত অস্ত্র দ্বারা বিঁধে ঘোরানো হত।
পশমিনা
পশমিনা হচ্ছে কাশ্মিরী উল থেকে প্রস্তুত চাদর। সর্বপ্রথম ভারতের কাশ্মিরে এই পোশাক তৈরী শুরু হয় । পশমিনা শব্দটি ফারসি শব্দ পাসমিনা থেকে এসেছে যার অর্থ উল থেকে প্রস্তুত এবং কাশ্মিরী ভাষায় এটাকে বলা হয় নরম সোনা । কাশ্মিরী জাতের ছাগল থেকে এই উল সংগ্রহ করা হয়। এই জাতের ছাগলের বিভিন্ন প্রজাতি রয়েছে। কাশ্মির অঞ্চলের চ্যাংথাং প্লাতু'র চ্যাংথাই ছাগল, কারগিল এলাকার মারলা এবং উত্তর ভারতের হিমাচল প্রদেশের চেঙ্গু ছাগল ও নেপালের ছায়াঙ্গারা ছাগল থেকে পশমিনা উল সংগ্রহ করা হয়। কাশ্মির এবং নেপালে হস্তচালিত তাঁতে পশমিনা শাল তৈরী করা হয়।
ইতিহাস
হিমালয় অঞ্চলে হাতে তৈরী শাল ব্যবহৃত হয় যা পশম বা পশমিনা নামে পরিচিত। ৩য় খ্রিস্টপূর্বাব্দে এবং ১১ শতকে লিখিত আফগান পুঁথিতে কাশ্মিরে উলের শাল তৈরীর কথা উল্লেখ আছে। তবে ১৫ শতকে ঐতিহাসিক পশমিনা শিল্পের ভিত্তি স্থাপন করেন কাশ্মিরী শাসক জয়নুল আবিদিন, তিনি মধ্য এশিয়া থেকে তাঁতীদের নিয়ে আসেন এবং এখনো তার মাজারে পোশাক নির্মাতারা শ্রদ্ধা নিবেদন করেন।
হাজার বছর ধরে নেপালে এবং কাশ্মিরে কাশ্মিরী শাল তৈরী হয়ে আসছে। পাহাড়ী ছাগল থেকে পশমিনা এবং কাশ্মিরী উল সংগ্রহ করা হয়। পশমিনা সুতা কাশ্মিরি সুতার চেয়ে সরু তাই পশমিনার সাহায্যে খুবই হালকা পোশাক তৈরী করা সম্ভব।
পশমিনা রপ্তানী
লাদাখ থেকে রপ্তানী হওয়া পশমিনার সঠিক হিসাব বের করা কষ্টসাধ্য কারণ প্রতিবছর পার্শ্ববর্তী দেশসমূহে পশমিনা বিভিন্ন ভাবে রপ্তানী করা হয়।
মির্জাগঞ্জ
মির্জাগঞ্জ বাংলাদেশের দক্ষিণ-মধ্যাঞ্চলের বরিশাল বিভাগের পটুয়াখালী জেলার মির্জাগঞ্জ উপজেলার একটি গ্রাম।
তথ্যসূত্র
<references group="" responsive="1">
এইচভি
এইচভি হলো এইচ (H) ও ভি (V) অক্ষরের একটি সংক্ষিপ্ত রূপ। এটি নিম্নোক্ত বিষয়সমূহকে নির্দেশ করে:
পোচিয়া কৃষ্ণমূর্তি
পোচিয়া কৃষ্ণমূর্তি (पोचिआ कृष्णमूर्ति; জন্ম: ১২ জুলাই, ১৯৪৭ - মৃত্যু: ২৮ জানুয়ারি, ১৯৯৯) তৎকালীন ব্রিটিশ ভারতের অন্ধ্রপ্রদেশের হায়দ্রাবাদ এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৭০-এর দশকে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে হায়দ্রাবাদ দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ের পাশাপাশি লেগ ব্রেক বোলিংয়ে পারদর্শী ছিলেন পলেমণি কৃষ্ণমূর্তি নামে পরিচিত পোচিয়া কৃষ্ণমূর্তি।
প্রথম-শ্রেণীর ক্রিকেট
১৯৬৬-৬৭ মৌসুম থেকে ১৯৭৮-৭৯ মৌসুম পর্যন্ত পোচিয়া কৃষ্ণমূর্তি’র প্রথম-শ্রেণীর খেলোয়াড়ী জীবন চলমান ছিল। দীর্ঘদেহের অধিকারী পোচিয়া কৃষ্ণমূর্তি উইকেট-রক্ষক হিসেবে খেলতেন। ফাস্ট বোলারদের বলও দাঁড়িয়ে আটকাতেন।
১৭ বছর বয়সে রঞ্জী ট্রফিতে অভিষেক পর্ব সম্পন্ন হয় তার। ১৯৭০-এর দশকের পুরোটা সময় জুড়ে হায়দ্রাবাদের সদস্যরূপে খেলেন। প্রত্যেক অবস্থানে থেকে ব্যাটিং করেছেন। উদ্বোধনী ব্যাটসম্যান ও ১১ নম্বর ব্যাটসম্যান হিসেবেও শতরানের জুটিতে অংশ নিয়েছেন। ১০৮টি প্রথম-শ্রেণীর খেলায় ২১৮টি ডিসমিসাল ঘটিয়েছেন। তন্মধ্যে, ৬৮টি স্ট্যাম্পিং ছিল।
আন্তর্জাতিক ক্রিকেট
সমগ্র খেলোয়াড়ী জীবনে পাঁচটিমাত্র টেস্ট ও একটিমাত্র একদিনের আন্তর্জাতিকে অংশগ্রহণ করেছেন পোচিয়া কৃষ্ণমূর্তি। সবগুলো টেস্টই ওয়েস্ট ইন্ডিজের বিপক্ষে খেলেছিলেন তিনি। ১৮ ফেব্রুয়ারি, ১৯৭১ তারিখে কিংস্টনে স্বাগতিক ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ১৩ এপ্রিল, ১৯৭১ তারিখে পোর্ট অব স্পেনে একই দলের বিপক্ষে সর্বশেষ টেস্টে অংশ নেন তিনি। এছাড়াও, ২২ ফেব্রুয়ারি, ১৯৭৬ তারিখে অকল্যান্ডে স্বাগতিক নিউজিল্যান্ড দলের বিপক্ষে একটিমাত্র একদিনের আন্তর্জাতিকে অভিষেক ঘটে তার।
১৯৭০-৭১ মৌসুমে ওয়েস্ট ইন্ডিজের বিপক্ষে খেলেন। এ পর্যায়ে নিয়মিত উইকেট-রক্ষক ফারুক ইঞ্জিনিয়ার দলে অনুপস্থিত ছিলেন। এ সফরেই ভারত দল প্রথমবারের মতো রাবার জয় করে। এছাড়াও, পরবর্তী গ্রীষ্মে ইংল্যান্ড গমন করেন ও সংরক্ষিত উইকেট-রক্ষক হিসেবে থাকেন। সব মিলিয়ে নয়টি প্রথম-শ্রেণীর খেলা থেকে ২৪টি ডিসমিসাল ঘটিয়েছেন। চার বছর বাদে নিউজিল্যান্ড ও ওয়েস্ট ইন্ডিজের মুখোমুখি হন।
২৮ জানুয়ারি, ১৯৯৯ তারিখে ৫১ বছর বয়সে অন্ধ্রপ্রদেশের হায়দ্রাবাদ এলাকায় পোচিয়া কৃষ্ণমূর্তি’র দেহাবসান ঘটে।
আব্দুল হালিম
আব্দুল হালিম তিনটি গিনেস বিশ্ব রেকর্ডকারী বাংলাদেশী। তিনি গিনেস বিশ্ব রেকর্ডে পরপর তিনটি রেকর্ড নিজের ঝুলিতে রেখেছেন।
জন্ম
আব্দুল হালিম ১৯৭৫ সালের ২৭ মার্চ মাগুরার শালিখা উপজেলাধীন শতখালি ইউনিয়নের ছয়ঘরিয়া নামক গ্রামে এক মুসলিম পরিবারে জন্মগ্রহণ করেন। তার পিতার নাম ছানাউল্লাহ পাটোয়ারী এবং মাতার নাম ফাতেমা বেগম। তিনি পিতামাতার বড় ছেলে।
খেলাধুলা
ছোটবেলা থেকেই তিনি ফুটবলে আকৃষ্ট হন। তিনি একসময়ে স্থানীয় ফুটবল দলের হয়ে খেলতেন। ফুটবল খেলা দিয়ে শুরু করেন তার ফুটবলের বিভিন্ন কসরত। ফুটবল নিয়ে তিনি অর্ধশতাধিক আকর্ষণীয় খেলা দেখাতে পারেন। বাংলাদেশের জনপ্রিয় টিভি অনুষ্ঠান ইত্যাদির মাধ্যমে তিনি দেশ বিদেশে পরিচিতি পান।
মেরি পেটিয়েট
মেরি পেটিয়েট বা মারি ডুজার্ডিন-বিউমেট (১৮৫৪-১৮৯৩) ছিলেন একজন ফরাসি চিত্রশিল্পী যিনি তার দৃশ্য এবং প্রতিকৃতির জন্য চেনা।
আব্দুল হালিম
মাগুরার ফুটবল জাদুকর
বিশ্ব রেকর্ড গড়ার এক দশক আগেই হালিম মাগুরায় ফুটবলের ‘জাদুকর’ হিসেবে পরিচিত হয়ে উঠেন। তিনি গ্রামের কোথাও মেলা বসলে বা ফুটবল-ক্রিকেট খেলার আয়োজন হলে খেলার পোশাক পরে অনেকগুলো বল নিয়ে সেখানে হাজির হয়ে ফুটবলের কসরত দেখিয়ে সবাইকে মুগ্ধ করতেন। গ্রামাঞ্চলের কোনো আনন্দ আয়োজনের প্রধান অনুষঙ্গই ছিল হালিমের ফুটবল কসরত। ফুটবল মাথায় নিয়ে গাছে ওঠা, নদী বা পুকুরে গোসল করা, বাইসাইকেলে চড়ে বেড়ানো যেন কোনো ব্যাপারই না। জাদুকরী এ নৈপুণ্য দেখে মুগ্ধ দর্শকের মুহুর্মুহু করতালিতে ভেসে যান হালিম। হালিম মাগুরা জেলা এবং সারা বাংলাদেশের জেলাগুলোতে গিয়ে ফুটবলের কসরত দেখাতেন।
মেরি পেটিয়েট
জীবন
ডুজার্ডিন-বিউমেট নে পেটিয়েট ২০ম জুলাই ১৮৫৪ সালে লিমক্স, ফ্রান্সে চিত্রশিল্পী লিওপোল্ড পেটিয়েটের কন্যা হিসাবে জন্মগ্রহণ করেন। তিনি ১৮৭৭ থেকে ১৮৮৩ সাল পর্যন্ত চিত্রশিল্পী জিন-জ্যাক হেনারের সাথে পড়াশোনা করেছেন
তিনি চিত্রশিল্পী এতিয়েন ডুজার্ডিন-বিউমেটকে বিয়ে করেছিলেন আর তার পর থেকে ডুজার্ডিন-বিউমেট নামে তার কাজ দেখানো শুরু করেন।
আব্দুল হালিম
প্রথম রেকর্ড
মার্সেলের পৃষ্ঠপোষকতায় ২০১১ সালের ২২ অক্টোবর ঢাকার বঙ্গবন্ধু জাতীয় স্টেডিয়ামে ট্র্যাকে মাথায় বল নিয়ে টানা ১৫.২ কিলোমিটার হাঁটার ভিডিও দৃশ্য ধারণ করে গিনেস বিশ্ব রেকর্ড করেন হালিম। তিনি পেছনে ফেলেছিলেন ১১.১২ কিলোমিটার পথ হেঁটে বিশ্ব রেকর্ড গড়া মালয়েশিয়ার ই মিং লুকে।
মেরি পেটিয়েট
জীবন
তিনি ১৮৭৭ থেকে ১৮৮৩ সাল পর্যন্ত সোসাইটি ডেস আর্টিস্ট ফ্রাঙ্কাইসে প্রদর্শন করেছিলেন। তিনি প্যারিস সেলুনে প্রদর্শনীও করেছিলেন।
তিনি প্যারিসে ১৬ষ এপ্রিল ১৮৯৩ সালে মারা যান।
আব্দুল হালিম
দ্বিতীয় রেকর্ড
এরপর ২০১৫ সালের নভেম্বর মাসে ওয়ালটনের ব্যানারো আরো একটি রেকর্ড গড়েন তিনি। ২০১৫ সালের ২২ নভেম্বর ঢাকায় মাথায় বল নিয়ে দ্রুততম সময়ে স্কেটিং জুতা পরে ১০০ মিটার অতিক্রম করেন হালিম। কমলাপুর রেলওয়ে স্টেশনের ২ নম্বর প্লাটফর্মে তিনি এই খেলা প্রদর্শন করে ২৭.৬৬ সেকেন্ডেই নির্দিষ্ট গণ্তব্যে পৌঁছান। এই প্রচেষ্টার ভিডিও ফুটেজ ও অন্যান্য প্রমাণ গিনেস বিশ্ব রেকর্ড কর্তৃপক্ষ যাচাই-বাছাই করে ২০১৬ সালের ২৩ মার্চ স্বীকৃতি দেয়।
মেরি পেটিয়েট
উত্তরাধিকার
তার কাজ মিউজে পেটিয়েট ডি লিমাক্সে সংরক্ষিত আছে। তার কাজ নিটার স্লিপ উইমেন পেইন্টার্স অফ দ্য ওয়ার্ল্ড বইয়ে অন্তর্ভুক্ত করা হয়েছে। পেটিয়েট প্যারিসে 1850-1900 সালের নারীদের 2018 প্রদর্শনীতে অন্তর্ভুক্ত ছিল। [[চিত্র:Beaux-Arts_de_Carcassonne_-_Liseuse_endormie_(1882)_-_Marie_Petiet.jpg|থাম্ব| Liseuse endormie (ঘুমন্ত মেয়ে)
Musée des Beaux-Arts de Carcassonne]]
আব্দুল হালিম
তৃতীয় রেকর্ড
৮ জুন ২০১৭ পল্টনের শেখ রাসেল রোলার স্কেটিং কমপ্লেক্সে বল মাথায় নিয়ে সাইকেল চালিয়ে ১৩.৭৪ কি.মি. পথ অতিক্রম করে “বল মাথায় নিয়ে সাইকেল চালিয়ে সবচেয়ে বেশি দূরত্ব অতিক্রম” করার রেকর্ড গড়েন। এতে তার সময় লাগে ১ ঘণ্টা ১৯ মিনিট।
রোজালিন্ড ফ্রাঙ্কলিন
রোজালিন্ড এলজি ফ্রাঙ্কলিন (Rosalind Elsie Franklin, ২৫শে জুলাই, ১৯২০, লন্ডন, যুক্তরাজ্য – ১৬ই এপ্রিল, ১৯৫৮, লন্ডন) একজন ব্রিটিশ ভৌত রসায়নবিদ ও কেলাসবিজ্ঞানী যিনি ডিঅক্সিরাইবোনিউক্লিয়িক অ্যাসিড তথা ডিএনএ-র আণবিক কাঠামো আবিষ্কারে গুরুত্বপূর্ণ অবদান রাখেন। ডিএনএ হল সমস্ত জীবকোষের ভেতরে অবস্থিত ক্রোমোজোম নামক অংশের গাঠনিক উপাদান, যাতে জীবের বংশগতি বা বংশাণুগত তথ্যগুলি সংকেতায়িত থাকে এবং যে তথ্যগুলি প্রজন্ম থেকে প্রজন্মে হস্তান্তরিত হয়। এছাড়া ফ্রাঙ্কলিন ভাইরাস নামক অণুজীবের গঠন সম্পর্কেও নতুন তথ্য আবিষ্কার করেন, যার বদৌলতে সাংগঠনিক ভাইরাসবিজ্ঞান নামক বিজ্ঞানের একটি নতুন উপশাখার ভিত্তি প্রতিষ্ঠিত হয়। এর বাইরে কয়লা এবং গ্রাফাইটের গঠন-কাঠামো অনুধাবনের ক্ষেত্রেও তার গুরুত্বপূর্ণ ভূমিকা ছিল।
ফ্রাঙ্কলিন যুক্তরাজ্যের লন্ডন শহরে জন্মগ্রহণ করেন। শৈশবে তিনি সেন্ট পলস গার্লস স্কুল বিদ্যালয়ে পড়াশোনা করেন। এরপর তিনি ১৯৩৮ সালে কেমব্রিজ বিশ্ববিদ্যালয়ের নিউনাম কলেজে ভৌত রসায়ন বিষয়ে পড়াশোনা শুরু করেন ও সেখান থেকে ১৯৪১ সালে স্নাতক হন। এরপর তিনি কেমব্রিজ বিশ্ববিদ্যালয়ে ভৌত রসায়নে গবেষণা করার জন্য একটি ফেলোশিপ বৃত্তি লাভ করেন। কিন্তু দ্বিতীয় বিশ্বযুদ্ধের সময় তার কর্মজীবনের গতিপথ বদলে যায়। তিনি লন্ডনের একজন বিমান হামলা ওয়ার্ডেন হিসেবে কাজ করতে শুরু করেন। ১৯৪২ সালে তিনি ফেলোশিপ ছেড়ে দেন এবং ব্রিটিশ কয়লা ব্যবহার গবেষণা সংস্থাতে (British Coal Utilisation Research Association) যোগদান করেন। সেখানে তিনি যুদ্ধের স্বার্থে কার্বন ও কয়লার শোষণ ধর্মের ব্যাখ্যা সংক্রান্ত গবেষণাতে অবদান রাখেন ও এ ব্যাপারে ৫টি গবেষণাপত্র প্রকাশ করেন। পরে এই গবেষণাকর্মটির উপর ভিত্তি করেই তিনি তার ডক্টরেট অভিসন্দর্ভটি রচনা করেন ও ১৯৪৫ সালে কেমব্রিজ বিশ্ববিদ্যালয় থেকে ডক্টরেট সনদ লাভ করেন। ১৯৪৭ থেকে ১৯৫০ সাল পর্যন্ত তিনি প্যারিসে অবস্থিত ফ্রান্সের জাতীয় কেন্দ্রীয় রাসায়নিক পরীক্ষাগারে (Laboratoire Central des Services Chimiques de l'Etat লাবোরাতোয়ার সঁত্রাল দে সের্ভিস শিমিক দ্য লেতা) বিজ্ঞানী জাক মেরাঁ-র সাথে কাজ করেন। সেখানে তিনি রঞ্জনরশ্মির অপবর্তন প্রযুক্তি ব্যবহার করে কী করে কার্বন অণুর কাঠামো নিয়ে গবেষণা করা যায়, সে ব্যাপারে শিক্ষালাভ করেন। এই কাজ করতে গিয়ে তিনি উত্তপ্ত কার্বনে গ্রাফাইট গঠনের ফলে যে কাঠামোগত পরিবর্তন আসে, সে ব্যাপারে গবেষণাকর্ম সম্পাদন করেন। তার এই কাজ কোকিং শিল্পের জন্য অত্যন্ত মূল্যবান ছিল। সমগ্র কর্মজীবনে তিনি কয়লা ও কার্বনের গঠনের উপরে ১৭টি গবেষণাপত্র লেখেন।
১৯৫১ সালে ফ্রাঙ্কলিন লন্ডনের কিংস কলেজের জীবপদার্থবৈজ্ঞানিক পরীক্ষাগারে (Biophysical Laboratory বায়োফিজিকাল ল্যাবরেটরি) ফেলো গবেষক হিসেবে একদল বিজ্ঞানীর সাথে যোগ দেন। সেখানে তিনি রঞ্জনরশ্মি অপবর্তনের পদ্ধতিগুলি ডিএনএ-সংক্রান্ত গবেষণাতে প্রয়োগ করেন, যা ছিল সম্পূর্ণ অভিনব একটি কাজ। সেসময় ডিএনএ-র রাসায়নিক গঠন ও কাঠামো নিয়ে তেমন কিছুই জানা ছিল না। ফ্রাঙ্কলিন শীঘ্রই ডিএনএ-র ঘনত্ব বের করেন। তিনি নিজের উদ্ভাবিত একটি কৌশল ব্যবহার করে ডিএনএর ছবি তোলেন এবং প্রথম প্রতিষ্ঠা করেন যে ডিএনএ অণুর আকৃতি কুণ্ডলাকার। সেসময় অন্য কোনও বিজ্ঞানীই ডিএনএ অণুর এরকম চিত্র তুলতে সক্ষম হয়নি। এছাড়া ফ্রাঙ্কলিন ডিএনএ অণুতে ফসফেট চিনির অণুগুলির অবস্থান নির্ণয় করতে সক্ষম হন। কিংস কলেজে ফ্রাঙ্কলিনের সাথে তার একজন সহকর্মী মরিস উইলকিন্‌সের সম্পর্ক ভাল যাচ্ছিল না। ডিএনএ-র কাঠামো সংক্রান্ত যেসব তথ্য ফ্রাঙ্কলিন আবিষ্কার করেছিলেন, সেগুলি তার অজান্তে ও তার অনুমতি ছাড়াই উইলকিন্‌স ১৯৫৩ সালের কেমব্রিজ বিশ্ববিদ্যালয়ের দুইজন বিজ্ঞানী - মার্কিন জীবরসায়নবিদ জেমস ওয়াটসন ও ব্রিটিশ জীবরসায়নবিদ ফ্রান্সিস ক্রিকের কাছে সরবরাহ করে দেন। ফ্রাঙ্কলিন ডিএনএ অণুসমূহের যে অপেক্ষাকৃত পরিষ্কার রঞ্জনরশ্মি চিত্রগুলি তৈরি করেন, সেগুলির উপর ভিত্তি করে এবং নিজেদের খুঁজে পাওয়া তথ্য মিলিয়ে ১৯৫৩ সালেই কয়েক মাস পরে নেচার নামক গবেষণা সাময়িকীতে প্রকাশিত একটি প্রবন্ধে ওয়াটসন ও ক্রিক প্রস্তাব করেন যে ডিএনএ-র গঠন একটি দ্বি-কুণ্ডলাকৃতি পলিমার, যেখানে দুইটি ডিএনএ তন্তু একে অপরকে সাপের মত পেঁচিয়ে আছে। কিন্তু এর আগ পর্যন্ত ফ্রাঙ্কলিন জানতেন না যে তার গবেষণাকর্ম এভাবে ব্যবহার করা হয়েছে। নেচার পত্রিকার ঐ একই সংখ্যাতে উইলকিন্‌স ও ফ্রাঙ্কলিন আলাদা আলাদা সহনিবন্ধ প্রকাশ করেন। এরপর ফ্রাঙ্কলিন এ ব্যাপারে আরও পাঁচটি গবেষণাপত্র প্রকাশ করেন।
১৯৫৩ থেকে ১৯৫৮ সাল পর্যন্ত ফ্রাঙ্কলিন লন্ডন বিশ্ববিদ্যালয়ের নৈশকালীন উচ্চশিক্ষাপ্রতিষ্ঠান বার্কবেক কলেজের কেলাসবিজ্ঞান পরীক্ষাগারে কাজ করেন। সেখানে তিনি কয়লা ও ডিএনএ-র ওপর তার গবেষণাকর্মগুলি সমাপ্ত করেন এবং তামাকের মোজাইক ভাইরাসের আণবিক গঠনের উপর একটি প্রকল্প হাতে নেন। অন্যান্য বিজ্ঞানীদের সাথে তার যৌথভাবে করা একটি গবেষণাকর্মে প্রমাণিত হয় যে ঐ ভাইরাসের অভ্যন্তরস্থ রাইবোনিউক্লিয়িক অ্যাসিড (আরএনএ) ভাইরাসের ভেতরের গহ্বরে নয়, বরং এর প্রোটিনগাত্রের মধ্যে গ্রথিত থাকে। তারা আরও দেখান যে এই আরএনএ-টি ছিল একটি মাত্র কুণ্ডলাকার তন্তুর ন্যায়, ব্যাকটেরিয়াসদৃশ ভাইরাস ও উচ্চতর জীবে প্রাপ্ত ডিএনএ-র মত দ্বি-কুণ্ডলাকার তন্তুসমষ্টি নয়। জীবনের শেষপর্যায়ে ফ্রাঙ্কলিন জীবন্ত পোলিও ভাইরাসের কাঠামোর উপর কাজ করছিলেন, যদিও এর ফলে তার নিজের পোলিও রোগে সংক্রামিত হওয়ার ঝুঁকি ছিল। তার মৃত্যুর পর এরকম ঝুঁকিপূর্ণ ভাইরাসকে নিয়ে গবেষণায় বিরতি দেওয়া হয়।
ফ্রাঙ্কলিন ১৯৫৮ সালে ডিম্বাশয়ের কর্কটরোগ বা ক্যানসারে আক্রান্ত হয়ে মাত্র ৩৮ বছর বয়সে অকালে মৃত্যুবরণ করেন। তার মৃত্যুর ৪ বছর পরে ১৯৬২ সালে মরিস উইলকিন্‌স, জেমস ওয়াটসন ও ফ্রান্সিস ক্রিক-কে ডিএনএ-র কাঠামো আবিষ্কারে অবদান রাখার জন্য চিকিৎসাবিজ্ঞানে নোবেল পুরস্কার দেওয়া হয়। অনেকে মনে করেন ফ্রাঙ্কলিন বেঁচে থাকলে তাঁকেও এই পুরস্কারের অংশীদার করা হত।
প্রাথমিক জীবন
ফ্রাঙ্কলিন লন্ডনের নটিং হিল এলাকাতে একটি সচ্ছল ইহুদি পরিবারে জন্মগ্রহণ করেন। তার বাবা এলিস আর্থার ফ্রাঙ্কলিন (১৮৯৪-১৯৬৪) ছিলেন একজন ব্যাংক কর্মকর্তা এবং তার মা ছিলেন মুরিয়েল ফ্রান্সিস ওয়েলি (১৮৯৪-১৯৭৬)। রোজালিন্ড তার পরিবারের বড় মেয়ে ছিলেন। ফ্রাঙ্কলিন একজন অজ্ঞেয়বাদী হিসেবে নিজেকে ঘোষণা করেন।
ছোটবেলা থেকেই ফ্রাঙ্কলিনের বেশ শিক্ষাগত দক্ষতা ছিল। তিনি সেন্ট পল'স গার্লস স্কুলে পড়াশুনা করেন। তিনি বিজ্ঞান, ল্যাটিন ভাষা এবং খেলাধুলায় দক্ষ ছিলেন।
কেমব্রিজ বিশ্ববিদ্যালয় এবং দ্বিতীয় বিশ্ব যুদ্ধ
ফ্রাঙ্কলিন নিউনাম কলেজ, কেমব্রিজ এ ১৯৩৮ সালে অধ্যয়ন করতেন রসায়ন বিষয়ের উপর। তার শিক্ষকদের মধ্যে একজন ছিলেন বর্ণালীবীক্ষণবিদ ডব্লিউ সি প্রাইস,যিনি পরবর্তীতে কিংস কলেজে তার একজন ঊর্ধ্বতন সহকর্মী ছিলেন। ১৯৪১ সালে ফ্রাঙ্কলিন তার শেষবর্ষের পরীক্ষায় দ্বিতীয় শ্রেণীতে স্নাতক হয়ে উত্তীর্ণ হন। চাকুরীর যোগ্যতা হিসেবে তখনকার সময়ে এটাকে সম্মাননা সনদ হিসেবে মূল্যায়ন করা হত। কেমব্রিজ বিশ্ববিদ্যালয় ১৯৪৭ সাল হতে মহিলাদের উপাধিসূচক বি.এ এবং এম.এ সনদ প্রদান শুরু করে,যা থেকে পূর্বের মহিলা স্নাতকেরা বঞ্চিত ছিল। কেমব্রিজে তার শেষ বর্ষে একজন ফরাসি শরণার্থী আদ্রিয়াঁ ওয়েলের সাথে তার দেখা হয়ম যিনি মারি কুরি-র এক প্রাক্তন ছাত্র ছিল। আদ্রিয়াঁ ফ্রাঙ্কলিনের জীবন ও কর্মজীবনের উপর বড় প্রভাব রাখেন। তার কাছ থেকেই ফ্রাঙ্কলিন ফরাসি ভাষায় কথা বলা শিখেন।
ঐ সময়ে ফ্রাঙ্কলিন কেমব্রিজ বিশ্ববিদ্যালয় এর ভৌত রসায়ন পরীক্ষাগারে রোনাল্ড নরিশের (১৯৬৭ সালে রসায়নে নোবেল পুরস্কার বিজেতা) তত্ত্বাবধানে কাজ করতেন।
স্টার বিজয়
স্টার বিজয় (ஸ்டார் விஜய்; বাণিজ্যিকভাবে বিজয় টিভি হিসেবে পরিচিত) হল একটি ভারতীয় তামিল ভাষায় সম্প্রচারিত বিনোদনমূলক চ্যানেল যেটি অন্যান্য দেশগুলির মধ্যে পাওয়া যায়। চ্যানেলটি রুপার্ট মার্ডুক-এর টুয়েন্টিওয়ানথ সেঞ্চুরি ফক্স মালিকানাধীন স্টার টিভি এবং ফক্স ইন্টারন্যাশনাল চ্যানেলের একটি অংশবিশেষ।
স্টার বিজয় ''জোড়ি নাম্বার ওয়ান, এয়ারটেল সুপার সিঙ্গার, নেয়া নানা, অধু ইধু ইধু, নেঙ্গালাম ভেলালাম ওরু কদি এবং নাদানথাথু ইনা সহ অসংখ্য জনপ্রিয় রিয়ালিটি শো তৈরী করেছে।
অনুষ্ঠানমালা
স্টার বিজয় টিভি কর্তৃক সম্প্রচারিত অনুষ্ঠানমালার তালিকা
মুর্তজা লোধগার
মুর্তজা লোধগার (৫ মে ১৯৭৬ - ১৭ সেপ্টেম্বর ২০২১) একজন ভারতীয় ক্রিকেটার ছিলেন। তিনি ১৯৯৭ থেকে ২০০৭ সালের মধ্যে বাংলার হয়ে দশটি প্রথম-শ্রেণীর ম্যাচ খেলেন। হৃদযন্ত্রের ক্রিয়া বন্ধ হয়ে তিনি মারা যান।
নিবেদিতা বিদ্যাপীঠ
থাম্ব| বিদ্যালয়ের প্রবেশপথ নিবেদিতা বিদ্যাপীঠ ভারতের পশ্চিমবঙ্গের ব্যারাকপুরে অবস্থিত একটি ইংরেজি মাধ্যম বিদ্যালয়। এটি একটি মেয়েদের বিদ্যালয় এবং পশ্চিমবঙ্গ মাধ্যমিক শিক্ষা বোর্ড ও পশ্চিমবঙ্গ উচ্চ মাধ্যমিক শিক্ষা পরিষদের অধিভুক্ত। এই বিদ্যালয়ের বর্তমান ছাত্র সংখ্যা ৬০০। দায়িত্বে থাকা শিক্ষক হলেন অনুরাধা দত্ত। নিবেদিতা বিদ্যাপীঠ আন্তরিকভাবে শিক্ষার্থীদের ইংরেজি শিক্ষা দিয়ে থাকে।
নবী মুহাম্মদ জাদুঘর
হযরত মুহাম্মদ জাদুঘর জর্দানের আম্মানে অবস্থিত। জাদুঘরটি ইসলামের নবী মুহাম্মদ সম্পর্কে। জাদুঘরটি ১৫ ই মে ২০১২-এ আম্মানের আল হুসেন পাবলিক পার্কের কিং হুসেইন মসজিদে খোলা হয়েছিল, জর্ডানের রাজা দ্বিতীয়  আবদুল্লাহ  এর তত্ত্বাবধানে ছিলেন।
যাদুঘরে মুহাম্মদের কিছু জিনিসপত্র রয়েছে যার মধ্যে তাঁর দাড়ি থেকে একটি চুল এবং বাইজানটিয়ামের সম্রাটের কাছে তাঁর পাঠানো চিঠিও রয়েছে, যাতে তিনি তাকে ইসলামে ধর্মান্তরিত হওয়ার আহ্বান জানান। এখানে একটি গাছের চারা আছে যে গাছের নিচে প্রাক ইসলামী সময়ে নবী মুহাম্মদ ব্যবসার কাজে সিরিয়া যাওয়ার পথে বিশ্রাম নিয়েছিলেন। গাছটি বদিয়া অঞ্চলে অবস্থিত।
কেই
কেই (KE) এবং বৈচিত্রগুলো উল্লেখ করতে পারে:
প্রাগৈতিহাসিক প্রযুক্তি
প্রাগৈতিহাসিক প্রযুক্তি হল এমন একটি প্রযুক্তি যা রেকর্ডকৃত ইতিহাসকে পূর্বাভাস দেয়। ইতিহাস লিখিত রেকর্ড ব্যবহার করে অতীতের অধ্যয়ন। ইতিহাসের প্রথম লিখিত বিবরণগুলির পূর্বে যে কোনও কিছু পূর্ববর্তী প্রযুক্তি সহ প্রাগৈতিহাসিক।  লেখার বিকাশ হওয়ার প্রায় আড়াই লক্ষ বছর আগে প্রযুক্তির শুরুটি প্রথম দিকের হোমিনিডদের সাথে হয়েছিল। যারা পাথরের সরঞ্জাম ব্যবহার করেছিল, তারা সম্ভবত আগুন লাগাতে, শিকার করতে এবং তাদের মৃতদেহকে কবর দেওয়ার জন্য ব্যবহার করেছিল।
বেশ কয়েকটি কারণ রয়েছে যা প্রাগৈতিহাসিক প্রযুক্তির বিবর্তনকে সম্ভব বা প্রয়োজনীয় করে তুলেছিল।  মূল কারণগুলির মধ্যে একটি হলো সেপিয়েন্সের উচ্চ বিকাশযুক্ত মস্তিষ্কের আচরণগত আধুনিকতা যা বিমূর্ত যুক্তি, ভাষা, অন্তঃকরণ এবং সমস্যা সমাধানে সক্ষম। কৃষির আবির্ভাবের ফলে যাযাবর জীবনযাত্রা থেকে গৃহস্থালীর মধ্যে, গৃহপালিত প্রাণীদের সাথে জীবনযাত্রার পরিবর্তন ঘটে এবং আরও বিচিত্র এবং পরিশীলিত সরঞ্জাম ব্যবহার করে জমি চাষ হয়।  প্রাগৈতিহাসিক কালক্রমে শিল্প, স্থাপত্য, সংগীত এবং ধর্মের বিকাশ ঘটে।
মনসুর আখতার
ঘরোয়া প্রথম-শ্রেণীর পাকিস্তানি ক্রিকেটে করাচি, সিন্ধু ও ইউনাইটেড ব্যাংক লিমিটেড দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে অফ স্পিন বোলিংয়ে পারদর্শী ছিলেন তিনি।
প্রথম-শ্রেণীর ক্রিকেট
১৯৭৪-৭৫ মৌসুম থেকে ১৯৯৬-৯৭ মৌসুম পর্যন্ত মনসুর আখতারের প্রথম-শ্রেণীর খেলোয়াড়ী জীবন চলমান ছিল।
১৯৭৭ সালে ওয়াহিদ মির্জাকে সাথে নিয়ে ৫৬১ রান তুলেন। এ সংগ্রহটি উদ্বোধনী জুটিতে প্রথম-শ্রেণীর ক্রিকেটে অদ্যাবধি প্রথম উইকেট জুটিতে বিশ্বরেকর্ড হিসেবে টিকে আছে। ৮ ফেব্রুয়ারি, ১৯৭৭ তারিখে করাচি হোয়াইটসের সদস্যরূপে কোয়েটার বিপক্ষে এ রেকর্ড গড়েন।
আন্তর্জাতিক ক্রিকেট
সমগ্র খেলোয়াড়ী জীবনে ঊনিশটি টেস্ট ও একচল্লিশটি একদিনের আন্তর্জাতিকে অংশগ্রহণ করেছেন মনসুর আখতার। ২৪ নভেম্বর, ১৯৮০ তারিখে লাহোরে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ১২ জানুয়ারি, ১৯৯০ তারিখে মেলবোর্নে স্বাগতিক অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।
আন্তর্জাতিক পর্যায়ে টেস্ট ক্রিকেটে একটি শতক ও তিনটি অর্ধ-শতরানের ইনিংস খেলেছেন তিনি। একমাত্র শতরানটি ফয়সলাবাদে অস্ট্রেলিয়ার বিপক্ষে ১১১ রানের ছিল।
বিতর্কিত ভূমিকা
৭ আগস্ট, ২০১৯ তারিখে মনসুর আখতার ভারতীয় জনৈক রমেশ গুপ্তা’র সাথে পাতানো খেলায় অংশগ্রহণের দায়ে অভিযুক্ত হন। তারা গ্লোবাল টি২০ কানাডা প্রতিযোগিতার দ্বিতীয় আসর চলাকালে পাকিস্তানি ক্রিকেটার উমর আকমলকে খেলা গড়াপেটায় প্রলুদ্ধ করেন। কিন্তু, উমর আকমল এ বিষয়ে পাকিস্তান ক্রিকেট বোর্ড ও প্রতিযোগিতার কর্মকর্তাদের কাছে প্রকাশ করেন। দূর্নীতি বিরোধী কর্মকর্তাগণ অংশগ্রহণকারী সকল দলকে মনসুর আখতার ও রমেশ গুপ্তা’র কাছ থেকে দূরে থাকার নির্দেশনা দেয়। মনসুর আখতারকে উমর আকমলের মুখোমুখি করা হয় ও পাতানো খেলার কোন প্রমাণ দাখিল করতে পারেননি।
মাহমুদা হক চৌধুরী
মাহমুদা হক চৌধুরী হলেন একজন বাংলাদেশী অবসরপ্রাপ্ত সরকারি কর্মকর্তা যিনি বাংলাদেশের প্রথম নারী রাষ্ট্রদূত হিসেবে দায়িত্ব পালন করেন।
জীবনী
মাহমুদা হক চৌধুরী ১৯৪৩ সালের ২৬ সেপ্টেম্বরে কুষ্টিয়া জেলায় জন্মগ্রহণ করেন। তার পিতা আনছার উদ্দিন ছিলেন ব্যাংক কর্মকর্তা। তার পাঁচ সন্তানের মধ্যে মাহমুদা ছিলেন প্রথম। তিনি ঢাকা ও করাচীতে উচ্চশিক্ষা লাভ করেন। ১৯৬৪ সালে ঢাকা বিশ্ববিদ্যালয় থেকে রাষ্ট্রবিজ্ঞানে এমএ ডিগ্রি লাভ করেন।
১৯৭১ সালে তিনি ঢাকা কলেজে রাষ্ট্রবিজ্ঞানের অধ্যাপিকা হিসেবে যোগ দেন। ১৯৭২ সালে তিনি প্রধানমন্ত্রী সচিবালয়ের অধীনে ‘বিধবা, এতিম ও নির্যাতিতাদের’ পূণর্বাসন কাজে সেক্রেটারি ইনচার্জ হিসেবে যোগদান করেন। ১৯৭২ সালের মে মাসে বাংলাদেশ পররাষ্ট্র সেবায় যোগদান করেন। ১৯৭৩ সালে পররাষ্ট্র বিষয়ক প্রশিক্ষণের জন্য অস্ট্রেলিয়ার ক্যানবেরাতে গমন করেন। ১৯৭৬ সালে হার্ভার্ড বিশ্ববিদ্যালয় থেকে আইন ও কূটনীতি বিষয়ে একটি কোর্স শেষ করেন। ২৫ বছরের কর্মজীবনে তিনি শ্রীলঙ্কা, ভারত, আবুধাবী, ফিলিপাইন ও ভুটানে দায়িত্ব পালন করেন। এছাড়ও তিনি পূর্ব পাকিস্তান শিক্ষা সার্ভিসে কাজ করেছেন।
১৯৬৫ সালের ২৬ সেপ্টেম্বর পুলিশ কর্মকর্তা সামছুল হকের সাথে পরিণয়সূত্রে আবদ্ধ হন। ১৯৭১ সালে বাংলাদেশের স্বাধীনতা যুদ্ধের সময় পাকিস্তান সেনাবাহিনী সামছুল হককে হত্যা করে। তাদের এক পুত্র ও এক কন্যা সন্তান রয়েছে।
কমলা চ্যাটার্জি স্কুল
কমলা চ্যাটার্জি স্কুল বা কমলা চ্যাটার্জি স্কুল ফর গার্লস হলো ১৯৩৯ সালে প্রতিষ্ঠিত একটি মেয়েদের বিদ্যালয়, যা ভারতের পশ্চিমবঙ্গের দক্ষিণ কলকাতার ফার্ন রোডে অবস্থিত। বিদ্যালয়টি পশ্চিমবঙ্গ মাধ্যমিক শিক্ষা বোর্ড ও পশ্চিমবঙ্গ উচ্চ মাধ্যমিক শিক্ষা পরিষদের অধিভুক্ত। প্রতিষ্ঠাতা কমলা চ্যাটার্জির নামে স্কুলটির নামকরণ করা হয়েছে। বর্তমান প্রধান শিক্ষক হলেন সম্পা ম্যাম (২০১৫)।
কাইগ্রাম উচ্চ বিদ্যালয়
কাইগ্রাম উচ্চ বিদ্যালয় ভারতের পশ্চিমবঙ্গের কাইগ্রাম গ্রামের একটি মাধ্যমিক বিদ্যালয়। এটি ১৯৮৭ সালে প্রতিষ্ঠিত হয়।
উইচিটা, কানসাস
উইচিটা হলো যুক্তরাষ্ট্রের কানসাস রাজ্যের বৃহত্তম শহর এবং সেজউইক কাউন্টির কাউন্টি আসন। ২০১৯ সাল পর্যন্ত, শহটির আনুমানিক জনসংখ্যা ৩৮৯,৯৩৮ ছিল। উইচিটা হলো উইচিটা মেট্রোপলিটন এলাকার প্রধান শহর ২০১৮ সালে যার আনুমানিক জনসংখ্যা ছিল ৬৪,৮৮৮ জন ।
উইচিটা আরকানসাস নদীর তীরে মধ্য-দক্ষিণ কানসাসে অবস্থিত, যার যাত্রা ১৮৬০ সালে চিশলম ট্রেইলে একটি ট্রেডিং পোস্ট হিসাবে শুরু হয় এবং ১৮৭০ সালে এটিকে শহরসমূহের অন্তর্ভুক্ত করা হয়। এটি টেক্সাস থেকে কানসাস রেলপথ পর্যন্ত উত্তরে ভ্রমণ করা গবাদি পশুর জন্য একটি গন্তব্য হয়ে ওঠে, যার ফলে এটি "কাউটাউন" ডাকনাম দ্বারা পরিচিতি লাভ করে।
ভূগোল
উইচিটা (৩৭.৬৮৮৮৮৮,-৯৭.৩৩৬১১)-এ এবং সমুদ্রপৃষ্ঠ থেকে ১,২৯৯ ফুট (৩৯৬ মিটার) উচ্চতায় অবস্থিত। উইচিটা ইন্টারস্টেট ৩৫ এবং ইউএস রুট ৫৪ এর সংযোগস্থলে দক্ষিণ-মধ্য কানসাসে অবস্থিত। এটি হলো মধ্য-পশ্চিম মার্কিন যুক্তরাষ্ট্রের অংশ, যা ওকলাহোমা শহর থেকে ১৫৭ মি (২৫৩ কিলোমিটার) উত্তরে, কানসাস শহরের ১৮১ মি (২৯১ কিলোমিটার) দক্ষিণ-পশ্চিমে এবং ডেনভারের ৪৩৯ মি (৭০৭ কিলোমিটার) দক্ষিণ-পূর্বে অবস্থিত।
শহরটি গ্রেট প্লেইনস এর ওয়েলিংটন-ম্যাকফারসন নিম্নভূমি অঞ্চলের ফ্লিন্ট পাহাড়ের পশ্চিম প্রান্তের কাছে আরকানসাস নদীর তীরে অবস্থিত। এলাকাটির ভূসংস্থান আরকানসাস নদী উপত্যকার পলল সমভূমি দ্বারা বিস্তৃত।
জনসংখ্যা
জনসংখ্যার দিক থেকে, উইচিটা হলো কানসাস বৃহত্তম শহর,মার্কিন যুক্তরাষ্ট্রের ৫১ তম এবং যুক্তরাষ্ট্রের মধ্য-পশ্চিম অঞ্চলের ১০তম বৃহত্তম শহর।
২০১০ সালের আদমশুমারি
২০১০ সালের আদমশুমারি অনুযায়ী,৩৮২,৩৬৮ জন মানুষ, ১৫১,৮১৮ পরিজনবর্গ, এবং ৯৪,৮৬২ টি পরিবার বসবাস করছিল। শহরটিতে জনসংখ্যার ঘনত্ব ছিল প্রতি বর্গ মাইলে ২,৩০৪.৮ (৮৮৯.৯/কিমি২)। শহরটিতে ১,০২২.২ বর্গ মাইলের গড় ঘনত্বে ১৬৭,৩১০টি হাউজিং ইউনিট ছিল। শহরের বর্ণগত মিশ্রণ ছিল ৭১.৯% সাদা, ১১.৫% আফ্রিকান আমেরিকান, ৪.৮% এশীয় আমেরিকান, ১.২% ভারতীয় আমেরিকান, ০.১% প্রশান্ত মহাসাগরীয় দ্বীপপুঞ্জের অধিবাসী, ৬.২% অন্যান্য জাতি থেকে ৬.২% এবং  ৪.৩% দুই বা ততোধিক জাতি। বাসিন্দাদের ১৫.৩% ছিল হিস্পানিক অথবা লাতিনো ।
অর্থনীতি
উইচিটা কাউন্টির অর্থনীতিতে উইচিটার অবদান অনস্বীকার্য। এটি হোয়াইট ক্যাসেল এবং পিৎজা হাট এর মত বিখ্যাত রেস্টুরেন্টের জন্মস্থান। আরএসএম মার্কেটিং সার্ভিসেস এবং উইচিটা কনজিউমার রিসার্চ সেন্টার কর্তৃক পরিচালিত কানসাস ভিত্তিক ব্র্যান্ডের একটি জরিপে দেখা গেছে যে কানসাস ভিত্তিক ২৫টি ব্র্যান্ডের মধ্যে অনেক ব্র্যান্ড যেমন: কোচ, কোলম্যান, সেসনা, পিৎজা হাট, বীচক্রাফট, ফ্রেডি'স এবং আরো অনেক ব্র্যান্ডই উইচিটা ভিত্তিক।
সিস্টার সিটি
উইচিটা শহরের ৪টি সিস্টার সিটি রয়েছে, সেগুলো হলো:
বুরাক ওজচিভিত
বুরাক ওজচিভিত (জন্ম: ২৪ ডিসেম্বর ১৯৮৪) একজন তুর্কি অভিনেতা ও মডেল।
জীবনী
২০০৩ সালে, ওজচিভিত তুরস্কের শীর্ষ মডেল নির্বাচিত হয়েছিলেন এবং তিনি মডেল এজেন্সিগুলির সাথে কাজ শুরু করেন। ২০০৫ সালে, তিনি বিশ্বের দ্বিতীয় সেরা মডেল নির্বাচিত হন। বুড়াক ওজচিভিতের অভিনয় জীবন শুরু হয়েছিল টেলিভিশন সিরিজ এক্সি ১৮-এর মাধ্যমে। পরে তিনি টেলিভিশন সিরিজ জোড়াকি কোকা, শাহনেট এবং বাবা ওকেয়ে অভিনয় করেছিলেন। তিনি সিনেমা মুসালিয়াত ও টেলিভিশন সিরিজে Kucuk Sırlar, তুর্কি অভিযোজন পরচর্চা গার্ল  এ অভিনয় করেন।
তিনি সুলতান সুলেমান টিভি ধারাবাহিকে  মুহতেম ইয়েজিলকে মালকোওলু বালু বে চরিত্রে অভিনয় করেন।  তারপরে ফাহরিয়ে ইভেনের সাথে কালিকুউ উপন্যাসের রূপান্তরকালে কামরান চরিত্রে অভিনয় করেছিলেন। ফারহিয়ে ইভেনের সাথে তিনি এক্ক সানা বেনজার সিনেমাটি তৈরি করেছিলেন। পরে মুরত বোজের বিপরীতে কার্দেয়িম বেনিম মুভিতে অভিনয় করেছেন। ২০১৫ সালে তিনি তুর্কি নাটক সিরিজ কারা সেভদাতে কমল সয়াদির চরিত্রে অভিনয় করেছিলেন। আজিভিট হ'ল বিআরকে'র প্রোডাকশনের প্রযোজকও।
ব্যক্তিগত জীবন
ওজচিভিত ৯ ফেব্রুয়ারি ২০১৭ সালে এ জার্মানিতে অভিনেত্রী ফাহরিয়ে ইভেনের সাথে বাগদান করেছিলেন এবং তারা ২৯ই জুন ২০১৭ সালে ইস্তাম্বুলে বিয়ে করেন। করণ নামে তাদের পুত্রের জন্ম ১৩ এপ্রিল ২০১৯ এ হয়েছিল
পুরস্কার এবং মনোনয়ন
২০০৫ সালে, ওজচিভিত তুরস্কের সেরা মডেল হিসাবে খেতাব জিতেছিলেন এবং "বিশ্বের সেরা মডেল" প্রতিযোগিতায় দ্বিতীয় স্থান অর্জন করেছিলেন।
জন সালস্টন
thumb|300px|ওয়েলকাম ট্রাস্ট স্যাঙ্গার ইনস্টিটিউটের সালস্টন ল্যাবরেটরিজের নাম সালস্টনের সম্মানে রাখা হয়েছে। স্যার জন এডওয়ার্ড সালস্টন (Sir John Edward Sulston; ২৭শে মার্চ, ১৯৪২ – ৬ই মার্চ ২০১৮ ) একজন ব্রিটিশ জীববিজ্ঞানী ও উচ্চশিক্ষায়তনিক ব্যক্তিত্ব ছিলেন। তিনি তাঁর সহযোগী সিডনি ব্রেনার এবং রবার্ট হর্ভিট্‌সের সাথে একত্রে ২০০২ সালে চিকিৎসাবিজ্ঞানে নোবেল পুরস্কার লাভ করেন। ক্যানোহ্যাবডাইটিস এলেগান্স নামক কেঁচোর কোষের বিকাশধারা (cell lineage) ও বংশাণুসমগ্র (genome) নিয়ে গবেষণাকর্মের স্বীকৃতি হিসেবে তাদেরকে এই পুরস্কার প্রদান করা হয়। তিনি যুক্তরাজ্যের ম্যানচেস্টার বিশ্ববিদ্যালয়ের ইনস্টিটিউট অভ সায়েন্স, এথিকস অ্যান্ড ইনোভেশন (বিজ্ঞান, নীতিশাস্ত্র ও উদ্ভাবন গবেষণা প্রতিষ্ঠান) নামক প্রতিষ্ঠানের প্রধান এবং মানব বংশাণুসমগ্র গবেষণার একজন নেতৃস্থানীয় গবেষক ছিলেন। সালস্টন সাধারণ জনগণের স্বার্থে বিজ্ঞানের প্রয়োগের পক্ষে ছিলেন। তিনি বৈজ্ঞানিক তথ্যাদিতে জনগণের প্রবেশাধিকার উন্মুক্ত করে দেওয়ার পক্ষে এবং বংশাণুর কৃতিস্বত্ব সৃষ্টি ও বংশাণুগত প্রযুক্তির বেসরকারীকরণের বিপক্ষে মত দেন।
জীবনী
সালস্টন কেমব্রিজ বিশ্ববিদ্যালয় থেকে ১৯৬৩ সালে ব্যাচেলর অব আর্টস এবং ১৯৬৬ সালে পিএইচডি ডিগ্রি অর্জন করেন।
উন সোল নুই
উন সোল নুই (ফরাসি: Une Seule Nuit; বাংলা: এক একক রাত্রি) (L'Hymne de la victoire "বিজয় সংগীত" অথবা Ditanyè পরিচিত) বুর্কিনা ফাসোর জাতীয় সঙ্গীত। এই গানের কথা ও সুর দিয়েছেন প্রাক্তন রাষ্ট্রপতি টমাস সাঙ্কারা। এই সঙ্গীতকে ১৯৮৪ সালে জাতীয় সঙ্গীত রূপে গ্রহণ করা হয়।
আলিয়া মাদ্রাসার ইতিহাস (বই)
আলিয়া মাদ্রাসার ইতিহাস (উর্দু ভাষা: তারিখে মাদরাসা-ই-আলিয়া) মাদ্রাসা শিক্ষার বিবর্তন, প্রতিবন্ধকতা ও ইতিহাস নিয়ে লেখা আরবি ভাষার একটি প্রামান্য বই। তবে বইটিতে ঢাকা আলিয়া মাদ্রাসা, কলকাতা আলিয়া মাদ্রাসা ও আলিয়া মাদ্রাসা শিক্ষা ব্যবস্থা সম্পর্কিত আলোচনা বিশেষভাবে স্থান পেয়েছে। বইটি আরবি ভাষায় লিখেছেন আলিয়া মাদ্রাসার শিক্ষক মাওলানা আব্দুস সাত্তার, পরবর্তীতে বইটির বাংলাতে অনুবাদ করেছেন মোস্তফা হারুন। বইটির ভূমিকা লিখেছেন ঢাকা আলিয়া মাদ্রাসার ৩৮ তম অধ্যক্ষ মুহাম্মদ ইয়াকুব শরীফ। বইটি ১৯৫৮ সালে ঢাকা আলিয়া মাদ্রাসার গবেষণা ও প্রকাশনা বিভাগ প্রথম প্রকাশিত। এটির দ্বিতীয় সংস্করন ১৯৮০ সালে এবং সর্বশেষ ৩য় সংস্করণ ২০১৫ সালে ইসলামিক ফাউন্ডেশন কর্তৃক প্রকাশিত হয়।
বিষয়বস্তু
মুসলমানদের রাজত্ব পতনের পর তাদের পারিবারিক কাঠামো রীতিমত ভেঙ্গে পড়েছে। বর্তমানে আর্থিক সঙ্গতি নেই বলে তাদের সন্তান-সন্ততিদেরকে উপযুক্ত শিক্ষা দিয়ে উচ্চতর সরকারি পদে বহাল করতে পারে না। তাদের এই অবনতি দূর করার জন্য গভর্নর বাহাদুর আলিয়া মাদরাসার গোড়াপত্তন করেন।